- Γεια σας και πάλι. - Κύριε Χάρις, έχουμε ένταλμα να ψάξουμε το σπίτι σας.
Τι; Για ποιο λόγο;
- Θα λάβετε περαιτέρω ενημέρωση. - Για ποιο πράγμα; Τον καιρό;
Προσεκτικά. Είναι ένα Corbusier.
Ευχαριστώ.
- Θα ψάξετε το σπίτι ή θα χασομεράτε; - Τι μυρίζει; Πορτοκάλια είναι;
- Αυτός ποιος είναι; - Ένας σύμβουλος. - Σίγουρα όχι σύμβουλος μόδας.
Καθίστε κύριε Χάρις, θα μας πάρει κάμποση ώρα.
Να φτιάξω ένα τσάι τότε.
Καλημέρα, είμαι ο Τζάσπερ Χάρις. Πρέπει να μιλήσω στον Κρίστοφερ Φίλιπς.
Ευχαριστώ.
Κρις, ο Τζάσπερ είμαι.
Είναι απίστευτο, αλλά έχω καμιά εκατοστή μπάτσους εδώ που μου διαλύουν το σπίτι.
Δεν ξέρω, νομίζω ότι έχει σχέση με την εξαφάνιση κάποιου κοριτσιού.
Ναι, έχουν ένταλμα σύλληψης.
Εντάξει, σε 60 λεπτά. Σ' ευχαριστώ.
Τίποτα.
Πώλα; Τι έχει κάτω;
Ένα τραπέζι μπιλιάρδου, μηχανήματα γυμναστικής.
Δεν ταιριάζει με την μινιμαλιστική όψη. Εκτός κοινής θέας, εκτός λογικής.
- Τι είναι αυτά που λέει;
- Θα 'πρεπε να είναι καθαρά και απστειρωμένα.
- Τόνι! - Όλα είναι κρυμμένα!
- Τι στο διάολο κάνει; - Πάρτε τον από 'κει!
Κέβιν, βγάλτον έξω!
Για όνομα του Θεού!
Περιμένετε ένα λεπτό!
Μην ανησυχείς, όλα είναι εντάξει.
Χάρις, είσαι υπό κράτηση.
Δεν χρειάζεται να πεις τίποτα, αλλά θα βλάψει την υπεράσπισή σου…
- Τι συμβαίνει εκεί μέσα; - Εσύ είσαι.
- Τι; - Εσύ μυρίζεις πορτοκάλια.
- Καλημέρα. - Καλημέρα.
- Πέρασες καλά το Σαββατοκύριακο; - Πήγα στον ιππόδρομο με φίλους.
- Ήσουν τυχερή; - Όχι. Αλλά κέρδισα 50 λίρες.
Μάγκι! Θεέ μου!
Δεν τον συμπαθούσες ε;
Επειδή είναι νέος, όμορφος και πλούσιος; Λες να είμαι τόσο ρηχός;
- Λέω ότι είσαι άντρας. - Πώς είναι το κορίτσι;
- Θα γίνει καλά. - Κι εγώ επίσης. Πάμε.
Τόνι, δε γίνετε να φύγεις χωρίς τ'αποτελέσματα των εξετάσεών σου.
Μπορεί να έχεις πάθει διάσειση, μπορεί να έχει ραγίσει το κρανίο σου.
- Κάρολ, είμαι μια χαρά. - Κάθισε και περίμενε!
Κάρολ Τζόρνταν.
Στο KCIT;
- Έρχομαι σε 10 λεπτά. - Θα με πετάξεις;
- Όχι, πάω στον τόπο ενός εγκλήματος. - Μου κάνει μια χαρά.
Μάγκι Γουέρινγκ. 26 χρονών, άγαμη.
Υποδιευθύντρια Δημοσίων Σχέσεων.
Πυροβολήθηκε από απόσταση ενώ μιλούσε σε έναν συνάδελφό της.
- Συνάδελφο; - Τον Στηβ Μπάρκερ, διευθύνων σύμβουλο.
Έχει πάθει σοκ. Η Σήμανση κάνει έρευνες στο δάσος.
Μάικ; Αυτός είναι ο Τόνι Χιλ, ο ψυχολόγος μας.
Ο αρχιφύλακας Κίνγκσμπερι των Ένοπλων Καταστολών.
Αυτό είναι πιθανότατα το καλύτερο σημείο βολής.
- Τι απόσταση έχει; 200-300 μέτρα; - Είναι επιδέξιος σκοπευτής.
Πιθανότατα χρησιμοποιεί κυνηγετικό όπλο με τηλεφακό.
Η Σήμανση θα μας πει περισσότερα όταν εξετάσει τις σφαίρες.
Είναι μεγάλη απόσταση.
Μήπως ήταν κομμάτι της πρόκλησης; Ή ήταν ένας απλός στόχος;
Ή μήπως…
Δεν μπορούσε να την αντικρύσει;
Νομίζεις ότι την ήξερε;
Τα εγκλήματα πάθους γίνονται από κοντά, ίσως όμως θέλει να πιστέψουμε το αντίθετο.
- Βρήκαν πατημασιά; - Υπάρχουν πολλές.
- Είναι δημοφιλής περιοχή για τζόγκινγκ. - Ωραία, έχουμε ελπίδες για μάρτυρες.
- Τόνι; - Το δάσος είναι το σπίτι ενός κυνηγού…
ενός κτήνους, ενός αρπακτικού.
Αν πέσεις με το κεφάλι θα σε ξεκάνεις.
Δεν υπάρχουν άλλα ίχνη προς το παρόν. Ούτε κάλυκες, ούτε πατημένη βλάστηση.
Είναι οργανωμένος. Λεπτολόγος.
Πιθανότατα έχει σκύλο, μάλλον λυκόσκυλο Αλσατίας.
Μελέτησε καλά την περιοχή πρωτύτερα.
Κάποιος που πάει βόλτα το σκύλο του δεν κινεί υποψίες.
Είναι ολιγαρκές, πιστό.
- Λες να είναι εκπαιδευμένος; Έμπειρος; - Σίγουρα.
Είχε μόλις λίγα δευτερόλεπτα όσο τα θύματά του
περνούσαν ανάμεσα απ' τα αυτοκίνητα.
Εκτός και αν ήταν επάνω στο δέντρο. Τότε θα μπορούσε να πάει με το πάσο του.
Αυτό θέλουν οι αρπακτικοί δράστες. Να βλέπουν τα πάντα και να μην τους βλέπουν.
Πώλα, στέλνεις τη Σήμανση εκεί πάνω;
Έβρεξε χθες βράδυ, αλλά λένε ότι αυτό είναι εντελώς στεγνό.
Φρίκαρα τελείως. Ήμουν εντελώς άχρηστος.
Φαντάζεσαι το πώς θα ήσουν σε μια κρίση, ότι θα ήσουν ψύχραιμος, αλλά…
όταν σου παρουσιάζεται μία…
απλά έγινα σμπαράλια.
- Φορούσε συχνά κόκκινα; - Τι; - Η Μάγκι.
Ναι… Ναι.
Ήταν παντρεμένη;
- Σχέσεις; - Καμία μόνιμη, απ' όσο ξέρω.
Παλιές φλόγες;
Παλιά πάθη; Πρώην αγόρια;
Όχι, απ' όσο ξέρω.
- Και ήταν στην Εξυπηρέτηση Πελατών; - Ναι.
Οι πελάτες τη λάτρευαν. Ήταν εκεί μόλις ένα μήνα.
- Και πριν απ' αυτό; - Στο Ανθρώπινο Δυναμικό.
Προσλάμβανε και απέλυε.
Μήπως έπρεπε να απολύσει κάποιον πρόσφατα,
που να διαμαρτυρήθηκε για άδικη απόλυση;
Μισό λεπτό.
Ήταν ένας τύπος ονόματι Κρόφορντ.
Δούλευε στη Συντήρηση.
Είχε κατηγορηθεί για σεξουαλική παρενόχληση.
Του είχε δοθεί προφορική και γραπτή προειδοποίηση.
«Μην προσπαθείς να με αγνοήσεις. Θα πληρώσεις είτε έτσι, είτε αλλιώς.»
- Ποια παρενόχλησε; - Ό,τι φορούσε φούστα. Και τη Μάγκι επίσης.
Για την ακρίβεια, ιδιαίτερα τη Μάγκι.
Πάντα τον θεωρούσα ανώμαλο, αλλά δεν περίμενα να…
Κανείς δεν το περιμένει.
Κάποιος σεξουαλικά ανίκανος παθιάζεται με μια
γυναίκα, πείθει τον εαυτό του ότι έχουν σχέση.
Μετά όμως τον απολύει και στα μάτια του μετα-
τρέπεται σε κάθε γυναίκα που τον έχει απορρίψει.
Και το τραπουλόχαρτο τι είναι; Ένα προσωπικό τους αστείο;
Η Ντάμα Κούπα. Μάνα, ερωμένη, τύραννος. «Πάρτε του το κεφάλι.»
Αρχηγέ. Το νοσοκομείο ψάχνει τον Δρ Χιλ.
Και φορούσε κόκκινα. Άλικη γυναίκα, η βασίλισσα είναι πόρνη.
Τόνι Χιλ;
Για ποιο λόγο; Δεν μπορείτε απλά…
Καλά, εντάξει.
Τι έγινε;
Ένας Θεός ξέρει. Μάλλον έχασαν τις ακτινογραφίες.
Είχατε καθόλου πονοκεφάλους; Σκοτοδίνες;
Με χτύπησαν στο κεφάλι με σιδερολοστό.
Πριν απ' αυτό. Προβλήματα όρασης; Οσμές;
Τι σχέση έχουν;
Δεν υπήρχε κάταγμα στο κρανίο. Ο λόγος που σας καλέσαμε είναι αυτός.
Αυτή η σκιά εδώ, είναι ακαθόριστη. Αλλά υποπτευόμαστε εγκεφαλικό όγκο.
Θα μάθουμε περισσότερα αφού κάνουμε κάποιες εξετάσεις στο Νευρολογικό.
Τι θα λέγατε να εξετάζατε το ακτινογραφικό μηχάνημα;
Είμαστε αρκετά σίγουροι ότι το ακτινογραφικό δεν έχει πρόβλημα.
Κι εγώ ήμουν αρκετά σίγουρος ότι δεν είχα πρόβλημα πριν από ένα λεπτό.
Όπως και να 'χει, θα 'θελα μια μαγνητική και έναν πλήρη νευρολογικό έλεγχο.
- Πότε; - Σήμερα. Τώρα.
Αστυνομία!
Έξω τα χέρια!
Τι διάολο;
Αρχηγέ.
- Τέρι Κρόφορντ; - Ξεκουμπιστείτε!
Θα θέλαμε να σου μιλήσουμε στο Τμήμα. Ντύνεσαι σε παρακαλώ;
Ξεκουμπίσου, δεν έκανα τίποτα!
- Πείτε μου 5 λέξεις που να αρχίζουν από «π».
- Πίτα, πόλος, πατέντα, πνευμονία, μέρα.
- Η «μέρα» δεν ξεκινά με «πι». - Η δική μου αρχίζει. (pee=κατούρημα)
Τους είπε ψέματα για μένα και την πίστεψαν.
Δεν άκουσαν ούτε λέξη απ' όσα τους είπα. Ήταν όλα ψέματα.
- Γράψατε απειλητικά γράμματα. - Όχι απειλές, αγαπούλα. Δεν απειλώ.
- «Είτε έτσι είτε αλλιώς, θα πληρώσεις.» - Και πλήρωσε, έτσι δεν είναι;
Δεν ήταν μόνο το ότι σας απέλυσε. Της την πέσατε και σας απέρριψε.
Όλους τους απέρριπτε. Ήταν λεσβία.
- Εγώ ήξερα τι της έλειπε. - Τι της έλειπε;
- Ένα καλό πήδημα. - Επιστρέφω σε ένα λεπτό.
Ήσασταν μέλος λέσχης σκοποβολής, αλλά κανείς δεν σας είδε ποτέ να πυροβολείτε.
Πού έχετε το όπλο σας;
- Θέλεις να τσεκάρεις το όπλο μου; - Κύριε Κρόφορντ.
- Εσύ, γλυκούλη; - Σκάσε!
Μια γυναίκα που απειλούσατε δολοφονήθηκε.
Η Σήμανση θα μας πει αν πυροβολήσατε σήμερα ή αν ήσασταν στο δάσος.
Γιατί δεν μας γλιτώνετε απ' τον κόπο λέγοντάς μας τι έγινε;
Θέλεις να σου κάνω τη δουλειά σου; Αρρωστημένο!
Καλά κάνουν και δεν σας αφήνουν να οπλοφορείτε.
Εσείς οι γυναίκες δεν ξέρετε τι να τα κάνετε!
Κύριε Κρόφορντ, συναρμολογείτε παζλ;
Μου λέτε που ταιριάζει αυτό το κομμάτι;
Είναι εγκεφαλικός ιστός, του θύματος. Τον ξεκολλήσαμε απ' το αμάξι.
Ω, Θεέ μου!
Δεν έχεις πυροβολήσει κανέναν, σωστά; Ούτε όπλο δεν έχεις. Ούτε καν σκύλο.
Μη μου πεις ότι το πήρες απ' το νεκροτομείο.
Είναι χυλός και μαρμελάδα απ' την καντίνα. Ο
τύπος είναι φαντασιόπληκτος, ονειροπαρμένος.
Είσαι μια όμορφη γυναίκα που τον πήρε στα σοβαρά.
Κοίτα τα χέρια του. Θα σου έφτιαχνε ένα καλό κοκτέιλ,
αλλά θα γινόταν ένας άθλιος σκοπευτής.
Τι σου'παν στο νοσοκομείο;
Αυτός που ψάχνεις είναι έξυπνος, μεθοδικός, οργανωμένος.
Δεν θα άφηνε τίποτα στην τύχη.
Εκτός από το φύλλο της τράπουλας.
- Είναι λοιπόν κάτι προσωπικό; - Το ελπίζω.
Γιατί αν είναι, θα τελειώσει εδώ.
- Θα θέλατε κάποια βοήθεια; - Όχι, εντάξει είμαι.
Δεν είμαι καλά, έτσι δεν είναι;
Η Σήμανση βρήκε άλλες δύο φρέσκιες πατημασιές στην περιοχή.
Αθλητικά, νούμερο 9 (43). Δύο μηνών.
Συνηθισμένη μάρκα, 70 χιλιάδες πωλήθηκαν φέτος στη Βρετανία.
Ξεκινήστε με τα τοπικά καταστήματα.
Δείτε αν πουλήθηκε κάποιο ζευγάρι σε έναν τριαντάρη πριν από 2 μήνες.
Υπήρχαν και πατημασιές σκύλου. 3 ημερών, μεγάλος σκύλος, μάλλον Αλσατίας.
Καταστήματα κατοικίδιων, κτηνίατρους, όσους έχουν σκύλο στην περιοχή.
Και μίλα στην Τροχαία. Δες αν έλαβε κανείς κλήση στην περιοχή.
Ο Δρ Χιλ πήγε σπίτι;
Έτσι νομίζω.
- Έχεις παρέα; - Τώρα έχω.
Τι γιορτάζεις;
Συγγνώμη, τι γιορτάζουμε;
- Τι ήθελε το νοσοκομείο; - Κάτι έπαθε το ακτινογραφικό μηχάνημα.
Δεν είπαν αυτό.
Συγγνώμη που χώνω τη μύτη μου. Κουσούρι απ' τη δουλειά.
- Τι σου είπαν ακριβώς; - Να ρωτήσω εσένα.
Νομίζουν ότι είναι όγκος στον εγκέφαλο. Ενδοκρανιακό μηνιγγίωμα.
Όμως από τη στιγμή που μπορώ να το προφέρω, μάλλον δεν έχω τίποτα.
Ζήτησες μια δεύτερη γνώμη;
Έστειλαν έναν ειδικό να μου κόψει το κεφάλι για να ρίξει μια ματιά.
Και να σκεφτείς ότι έδωσα 30 λίρες για κούρεμα.
Κάρολ! Μη, σε παρακαλώ.
Κάρολ, δεν πεθαίνω. Μάλλον είναι καλοήθης.
- Μάλλον; - Περίπου καλοήθης, δηλαδή.
Με τον καιρό θα επηρεάσει τις κινήσεις, την ομιλία, τον προσανατολισμό μου.
Θα πρέπει να σταματήσω το μπαλέτο.
Κάρολ, μπορεί να πάρει χρόνια.
Όλοι από κάτι θα πεθάνουμε.
Θα πάρεις ρεπό;
Προσπαθείς να με ξεφορτωθείς;
- Το αντίθετο. - Στην υγειά μας.
Ένας είναι φόνος, δύο είναι έξαρση.
Σφαίρα ίδιου διαμετρήματος, ίδια μέθοδος, η τοποθεσία είχε προηγουμένως μελετηθεί…
εξαιρετικό πεδίο βολής. 2 σφαίρες σε 20 δευτερόλεπτα και μετά αποχώρησε.
Δεν είναι και πολύ καλός σκοπευτής αν χρειάζεται δύο βολές.
Δεν χρειάζεται δύο βολές.
Θέλει να παρατείνει το βασανιστήριο των θυμάτων
για να συνειδητοποιήσουν τι τους συμβαίνει.
Εντείνει το συναίσθημα της πυγμής του. Όχι της πυγμής, της εξουσίας.
Αρχηγέ.
Ήταν κάτω απ' το χαλί.
- Βαλές καρό. - Ή αλλιώς φάντης.
- Πόσο χρονών ήταν το θύμα; - 25. Ασιάτης.
Και φορούσε πολλά κοσμήματα; Είναι τζογαδόρος, Κάρολ.
Γι' αυτό κάνει 20 δευτερόλεπτα, γι' αυτό αφήνει τα τραπουλόχαρτα.
Το επιπλέον ρίσκο του αυξάνει τη συγκίνηση.
- Οπότε θέλει να τον πιάσουμε. - Θέλει να αφήσει το στίγμα του.
- Προσπαθεί να πει κάτι. - Τι;
Αν μπορούσε να το πει με λόγια, δεν θα σκότωνε κόσμο.
Η ΠΟΛΗ ΥΠΟ ΟΜΗΡΙΑ
Είναι ρατσιστική επίθεση;
Δεν το αποκλείουμε. Ανέφερε τέτοια προβλήματα ο Καμλές;
Προσπαθώ να βγάλω νόημα απ' όλα αυτά.
- Είχε εχθρούς; Είχε τσακωθεί με κανέναν; - Εχθρούς; Όχι.
Τα είχε καλά με όλους. Είχε πολλούς φίλους αν κι εγώ δεν τους συμπαθούσα.
- Γιατί όχι; - Ήταν νέοι και ηλίθιοι.
Τους άρεσαν τα χλιδάτα αυτοκίνητα. Ξόδευαν τα λεφτά των γονιών τους.
Σαν τον Καμλές.
Ήξερε μια κοπέλα, ονόματι Μάγκι Γουέρινγκ; Δούλευε στην εταιρία KCIT.
- Αγγλίδα; - Ναι.
Μπορεί, δεν ξέρω. Είχε τόσους πολλούς φίλους.
Όταν ήταν μικρός έφερνε στο σπίτι τους φίλους του απ' το σχολείο.
Έλεγε, «μπαμπά, αυτοί είναι οι καινούργιοι μου φίλοι.»
Συγγνώμη.
Ποιος θα μπορούσε να κάνει κάτι τέτοιο;
Ρίχνεις μια ματιά σε αυτή τη φωτογραφία, παρακαλώ;
Συγγνώμη, γιατρέ.
- Δεν πειράζει, αδερφή. - Σας ευχαριστώ.
Συγγνώμη, Τόνι. Μου λες τι βλέπεις σε αυτή τη φωτογραφία;
Δεν είμαι σίγουρος.
Μοιάζει με γάμο, αλλά οι πόρτες είναι κλειστές
και αυτός φορά το δαχτυλίδι σε λάθος χέρι.
Επίσης έχει μέικ απ, άρα είναι ψεύτικη.
Η πραγματική ζωή αφήνει σημάδια, όπως η δική σου βέρα.
- Δεν φοράω βέρα. - Έχεις όμως ακόμα το σημάδι.
Την έβγαλες πρόσφατα. Φοράς τα ίδια ρούχα με
την προηγούμενη φορά, άρα δεν πήγες σπίτι.
Μένεις με αυτή τη νοσοκόμα. Αυτή που μόλις μπήκε.
- Ας περάσουμε στον σωματικό προσανατολισμό, εντάξει; - Ναι.
Η μία από τις σφαίρες ανακτήθηκε σχεδόν ακέραιη.
Είναι πολύ κοινές σφαίρες, διαμετρήματος 308 χιλ.,
μάρκας La Chase, διαθέσιμες σε όλη την Ευρώπη.
Το όπλο όμως, είναι άλλη περίπτωση.
Κοίτα τις ραβδώσεις, τις χαρακιές στη σφαίρα.
Οι σύγχρονες κάννες είναι σφυρηλατημένες, μαζικής παραγωγής.
Αυτή η σφαίρα έφυγε από όπλο με κάννη φτιαγμένη στο χέρι…
ένας τύπος που δεν έχει παρασκευαστεί εδώ και 20 χρόνια.
- Τι τύπος; - Το φινλανδικό Luosto 308 χιλιοστών.
Υπάρχουν μόλις 6 καταγεγραμμένα στη χώρα.
Αυτό φοβάμαι ότι δεν είναι στα αρχεία μας.
- Όμως είναι σπάνιο. - Ω, ναι. Συλλεκτικό κομμάτι.
Μίλα σε ειδικούς, πωλητές όπλων. Αν το έχουν δει θα το θυμούνται.
Ξέρω γιατί ήρθατε, αλλά ψάχνετε σε λάθος μέρος.
Τα μέλη των λεσχών σκοποβολής είναι υπεύθυνοι...
νομοταγείς πολίτες, όχι εγκληματίες.
Ψάχνουμε για έναν ικανό σκοπευτή που εξασκείται κάθε εβδομάδα.
Περιγράφετε τα μισά μας μέλη.
Οι αντικοινωνικοί οπλομανείς δεν γράφονται σε λέσχες. Γίνονται αμέσως αντιληπτοί.
Κατέχει κάποιο μέλος σας ένα φινλανδικό τουφέκι; Ένα Luosto, 308;
- Όχι απ' όσο ξέρω. - Θα θέλαμε να τους ρωτήσουμε.
Και θα θέλαμε να πάρουμε αποτυπώματα σε καθαρά εθελοντική βάση.
- Αποτυπώματα; - Ναι, για να τα συγκρίνουμε με αυτά του εγκλήματος.
Λυπάμαι, δεν μπορώ να κοινοποιήσω τη λίστα των μελών μας.
Τότε θα φροντίσω να χάσετε την άδειά σας και να κλείσει αυτό το μέρος.
Πάλι καλά που είναι καθαρά εθελοντική.
- Γεια σου Τόνι. Τι νέα υπάρχουν; - Είστε η σύντροφος του Δρ Χιλ; Η σύζυγος;
- Κι άλλη αντιστοίχηση λέξεων; - Είμαι το κοντινότερό του πρόσωπο.
Πρέπει να πάω τουαλέτα.
Φοβάμαι ότι συντρέχουν λόγοι ανησυχίας.
- Οι εξετάσεις έδειξαν σύνδρομο Asperger. - Όχι, πάντα έτσι ήταν.
Αλήθεια; Πιάστηκε από τις παραμικρές λεπτο-
μέρειες και κατέληξε σε απίθανα συμπεράσματα.
Έκανε λάθος;
Όπως και να 'χει, πρέπει να παρακολουθούμε
την κατάστασή του καθώς θα επιδεινώνεται.
- Μα νόμιζα ότι ο όγκος του ήταν καλοήθης. - Είναι πιθανό.
Ωστόσο μεγαλώνει και έχει αρχίσει να πιέζει τον εγκέφαλό του.
Όσο περισσότερο το αφήσουμε, τόσο το χειρότερα θα γίνεται.
Θα μάθουμε περισσότερα αφού δει τον ειδικό.
- Μα λέει πως νιώθει μια χαρά. - Η άρνηση είναι μια συνήθης αντίδραση.
Ύστερα ενοχή, μετά οργή, μετά απόγνωση.
- Θα χρειαστεί έναν.. - Σύντροφο. Φίλο.
- Δρ Χιλ; - Ναι; - Τι είδους αυτοκίνητο θα οδηγούσε;
- Ένα μεγάλο, δυνατό. - Όπως ένα 4x4; - Ναι.
Μου είπατε να μιλήσω με την Τροχαία.
Αυτή τραβήχτηκε από κάμερα φαναριού τη Δευτέρα
το πρωί, 4 λεπτά μετά τον πρώτο φόνο.
- Πού; - 2 χλμ από τον τόπο του εγκλήματος. Μάλλον θα βιαζόταν.
Αυτός είναι.
Όχι το αυτοκίνητο, ο ποδηλάτης. Κοίτα το σακίδιο, τα αθλητικά παπούτσια.
Περνώ μέσα από δάση, πεζοδρόμια, διασταυ- ρώσεις. Οι οδηγοί ούτε που με προσέχουν.
«Η Ντάμα Κούπα, έκλεψε τις τάρτες.»
Ο Βαλές Καρό. Ο καλύτερος φίλος της γυναίκας.
[diamonds=διαμάντια, καρό στην τράπουλα]
Ποιος ακολουθεί;
Ο Ρήγας. [βασιλιάς] Ο Πατριάρχης, το σύμβολο της εξουσίας.
Κι εσύ είσαι ο Άσος.
Ο Άσος μπαστούνι. [σημ: το φύλλο του θανάτου]
Ναι, είναι ένα ορειβατικό ποδήλατο Crusher, περίπου 4 ετών.
Μπορείς να το αγοράσεις παντού μεταχειρισμένο.
- Είσαι καλά; - Ναι.
Νόμιζα ότι κοιτούσες την υπόθεση.
Παίζει ένα παιχνίδι. Αν θέλεις να συμμετέχεις πρέπει να ξέρεις τους κανόνες.
Συγκάλεσα συνέντευξη τύπου για αύριο.
Για να καθησυχάσω το κοινό…
και για να κάνω έκκληση σε αυτόπτες μάρτυρες. Θα μπορέσεις να έρθεις;
Δεν είμαι σε θέση να καθησυχάσω κανέναν.
Ας το παραδεχτούμε Κάρολ, το άξιζα αυτό.
Αυτό το πράγμα στο κεφάλι μου.
Λίγη γυμναστική, πολύ παθητικό κάπνισμα, πολλά πρόχειρα γεύματα στα μικροκύματα.
Τόνι, δεν φταις εσύ. Κανείς δεν φταίει.
Μην κατηγορείς τον εαυτό σου για το τι έκανες, απλά συνέβη.
Όχι, τίποτα δεν συμβαίνει έτσι απλά. Δεν είναι ατυχία, ούτε η κακιά μοίρα.
Οι όγκοι συμβαίνουν για κάποιο λόγο.
Ο κόσμος δεν ψάχνει το λόγο επειδή φοβάται
να αναλάβει τις ευθύνες των επιλογών του.
Σκότωσε εκείνη, αλλά όχι το αφεντικό της. Και
αυτόν, αλλά όχι μια γυναίκα με το παιδί της.
Κάνει επιλογές. Και οι επιλογές του μιλούν για αυτόν.
Μας λένε τι θα κάνει στη συνέχεια;
Του αρέσει τα θύματά του να είναι στα ανοιχτά ενώ αυτός είναι κρυμμένος.
Άρα ψάξτε για ανοιχτούς χώρους.
Πάρκα, παιδικές χαρές. Με δέντρα ή εγκαταλελειμμένα κτίρια κοντά.
Σε απόσταση 6 χιλιομέτρων απ' αυτά τα θύματα.
Με κάθε χτύπημα αυξάνει η αυτοπεποίθησή του.
Θα διευρύνει το πεδίο δράσης του.
- Άρα, όσο περισσότερο συνεχιστεί αυτό… - Τόσο χειρότερο θα γίνεται.
Νιώθεις καθησυχασμένη;
Αν ξέρετε αυτόν τον άντρα, αν τον έχετε δει, επικοινωνήστε μαζί μας.
Ίσως είχε βγάλει βόλτα το σκύλο του μια μέρα
πριν το φόνο, πιθανότατα λυκόσκυλο Αλσατίας.
Βέβαια μπορεί να μην έχει καμία σχέση με το περιστατικό...
αλλά θα θέλαμε να εμφανιστεί.
- Και ο οδηγός του αυτοκινήτου; - Δεν θυμάται κανέναν ποδηλάτη.
- Πότε θα τον πιάσετε; - Ακολουθούμε διάφορα στοιχεία…
Αυτά τα έχουμε ξανακούσει, πράκτορα Τζόρνταν.
Θα συστήνατε στον κόσμο να αποφύγει τους ανοιχτούς χώρους, να μείνει σπίτι του;
Όχι. Απλά να επαγρυπνούν και να μας ενημερώσουν αν δουν κάτι ύποπτο.
Όμως ο ελεύθερος σκοπευτής θα μπορούσε να χτυπήσει ανά πάσα στιγμή.
- Συνεπώς, το Μπράντφιλντ είναι υπό ομηρία. - Δεν είναι έτσι τα πράγματα.
- Τι ρόλο παίζει ο Δρ Χιλ στην έρευνα; - Μην πανικοβάλλετε τον κόσμο.
Θα τον πιάσουμε. Αυτά κυρίες και κύριοι…
Χρειαζόμαστε περισσότερες πληροφορίες.
Δρ Χιλ, ακόμα είστε σύμβουλος της πράκτορος Τζόρνταν;
Επικεφαλής ερευνών είμαι πια. Νόμιζα ότι είχες μετακομίσει στο Νότο.
Ο γονείς μου γέρασαν πια. Είπα να γυρίσω να τους προσέχω.
Είναι πλούσιοι, σωστά;
Θα μας δώσετε κάποια χαρακτηριστικά του ελεύθερου σκοπευτή του Μπράντφιλντ;
Οι εφημερίδες μυρίζονται το φόβο, πουλάνε φόβο, έτσι δεν είναι;
Δίκιο έχετε. Είναι λίγο νωρίς να πάμε για ένα ποτάκι;
Αν θέλεις χαρακτηριστικά, πάρε ένα ενημερωτικό φυλλάδιο.
Παρατηρείτε διακυμάνσεις στη διάθεσή σας;
Είστε ευερέθιστος;
Έχω όγκο στον εγκέφαλο. Κάθε μέρα είναι σαν καρναβάλι.
Και η μνήμη σας;
- Παρατηρείτε κενά; - Όχι, απ' όσο θυμάμαι.
Μπορεί να αρχίσετε να ξεχνάτε πράγματα που είναι δευτέρα φύση για σας…
και να θυμόσαστε πράγματα που δεν έχουν καν συμβεί.
Οι πονοκέφαλοι οφείλονται σε ενδοκρανιακή πίεση. Θα σας γράψω κάποια στεροειδή.
Δείχνει να είναι πρωτογενής όγκος, άρα δεν είναι μια μετάσταση από αλλού.
- Και αυτά τα νέα είναι ευχάριστα. - Που σημαίνει ότι υπάρχουν και δυσάρεστα.
Μεγαλώνει γρήγορα, άρα είναι ένας άτυπος όγκος. Πιθανώς κακοήθης.
- Πόσο πιθανώς; - Θα ξέρω μόλις τον αφαιρέσω.
- Φοβόμουν ότι θα πείτε κάτι τέτοιο. - Τι θα λέγατε για αύριο;
- Και αν τον αφήναμε;
- Ίσως να μπορούσαμε αν ήταν καλοήθης, αλλά θα συνεχίσει να μεγαλώνει.
Με τον καιρό οι πονοκέφαλοι θα ενταθούν…
δεν θα μπορείτε να περπατήσετε, να γράψετε, να μιλήσετε.
Και στο τέλος θα πεθάνετε.
Αν είναι κακοήθης, όλα αυτά θα συμβούν σε 3 μήνες.
Τι πιθανότητες έχω, αν με εγχειρήσετε;
Μια επέμβαση στον εγκέφαλο πάντα ενέχει τον κίνδυνο καταστροφής υγιούς ιστού.
Όμως θα έλεγα ότι έχετε 40% πιθανότητες πλήρους ανάρρωσης.
40; Αυτό είναι το καλύτερο που μπορείτε να κάνετε;
Είμαι αρκετά καλός στη δουλειά μου, οπότε ας πούμε 50.
Όπως και να το δείτε, είναι ένα ρίσκο.
Και είναι μια επιλογή που μόνο εσείς μπορείτε να κάνετε.
- Προτιμώ να φύγω μαχόμενος. - Μπράβο σας.
Ξέρετε αν έχουν έρθει συγγενείς; Τους μιλήσατε; Μισό λεπτό.
Δώσε πίσω τα λεφτά μου. Δώστα μου!
- Μου χρωστάς λεφτά, μαλάκα! - Σταματήστε ρε.
Μου χρωστάει λεφτά.
Καλέστε ασθενοφόρο! Κύριε;
Τζωρτζ Μπαρνέτ, καθηγητής μαθηματικών, στα 40 του.
Τον πυροβόλησαν στο στήθος ενώ επιτηρούσε στο διάλειμμα.
- «Εξαιτίας ενός καρφιού, χάθηκε ο Βασιλιάς.»
- Το Βασίλειο.
- «Εξαιτίας ενός καρφιού, χάθηκε το Βασίλειο.»
- Τη Σήμανση.
Από πού προήλθε, τι είδους σφυρί χρησιμοποίησε.
Βρείτε μια λίστα με πρώην μαθητές του θύματος.
Ελέγξτε αν σχετίζονται με τα άλλα δύο θύματα.
- Μα δίδασκε εδώ και 20 χρόνια. - Αρχίστε με άντρες στα 30 τους.
Είναι καθηγητής, σύμβολο εξουσίας, πατρική φιγούρα, ο βασιλιάς.
Να το δω αυτό.
Το 7 σπαθί. Πού διάολο ταιριάζει αυτό;
Κούπες, καρό, σπαθιά. Ίσως θέλει να περάσει όλα τα χρώματα (φυλές).
- Ή όλη την τράπουλα. - Όχι, υπάρχει ένα μοτίβο.
- Δώστου λίγο χρόνο, Τόνι. - Δεν έχω χρόνο!
Όλοι θέλουν ένα θαύμα!
- Κάρολ Τζόρνταν. - Θα πάρει τηλέφωνο.
Ξέρει ότι δεν καταλαβαίνουμε τι σημαίνουν τα τραπουλόχαρτα.
- Θα μας εξηγήσει; - Όχι. - Θα είσαι εδώ όταν θα πάρει;
Έχω ραντεβού στο νοσοκομείο αύριο για την διαδικασία…
- Την επέμβαση. - Θα κάνουν εγχείρηση;
Τόνι, γιατί δεν μου το είπες;
- Θέλεις να είμαι εκεί; - Δεν έχει νόημα, θα είμαι αναίσθητος.
- Το ελπίζω τουλάχιστον. - Για όταν ξυπνήσεις.
Αν ξυπνήσω. Άκου, όταν τηλεφωνήσει δεν θα τον καταλάβεις.
Θέλει να σε περιπαίξει, να σε φέρει σε απόγνωση, να προκαλέσει πανικό.
- Είναι όλα μέρος του παιχνιδιού. - Κοιμήσου λίγο, Τόνι.
Ναι, κι εσύ.
Γεια σας, το Νευρολογικό;
Είμαι η Κάρολ Τζόρνταν.
Η πράκτορας Τζόρνταν, ναι.
Θα ήθελα να μάθω νεότερα για τον Δρ Χιλ.
Αλήθεια; Αύριο;
Σας ευχαριστώ.
22 τηλεφωνήματα για τον ποδηλάτη. 10 ίσως να ξέρουν και το όνομά του.
Κοιτάξτε το εσύ και ο Χάρι. Κεβ;
Η Σήμανση λέει ότι είναι κοινό καρφί 6 ιντσών,
που πωλείται παντού. Τίποτα για το σφυρί.
Δείξε τη φωτογραφία σε όλα τα μαγαζιά χρωμάτων σε ακτίνα 4,5 χιλιομέτρων.
- Φεύγετε; - Ναι. Ο Τόνι Χιλ μπαίνει στο νοσοκομείο.
- Για το χτύπημα στο κεφάλι; - Ναι.
Καλά είχα την εντύπωση ότι φερόταν περίεργα. Πιο περίεργα απ' ότι συνήθως.
Μείνετε στη γραμμή. Αρχηγέ, είναι για σας.
Δεν τον καταλαβαίνω και δεν μου λέει το όνομά του.
Κράτα τον στην αναμονή. Κεβ, ηχογράφησε και εντόπισε την πηγή.
Τηλεφώνημα στην επέκταση 220. Ηχογραφήστε και βρείτε την πηγή.
Πράκτορας Τζόρνταν.
Δεν θα με βρείτε. Περισσότερες ελπίδες έχετε να κερδίσετε το Λόττο.
Συγγνώμη, η γραμμή είναι χάλια.
H αλεπού 100 και το αλεπουδάκι 101; Προσπαθείτε να βρείτε την πηγή.
Τι θέλετε;
Συγγνώμη, θα πρέπει να ξαναπάρετε.
Ρίξτε το ζάρι. (Roll a dice)
Στα ηλεκτρονικά παιχνίδια, τηλεφωνικός θάλαμος.
- Ναι; - Γεια σας, είμαι η αδερφή Μαίρη Γκρέι από το Νευρολογικό.
- Σας έχουμε ως το κοντινότερο πρόσωπο του Τόνι Χιλ. - Τι συνέβη;
Τίποτα δε συνέβη, απλά δεν ήρθε για το χειρουργείο.
Μήπως ξέρετε πού βρίσκεται;
- Ναι; - Τόνι, έχασες το χειρουργείο σου.
- Τηλεφώνησε; - Ναι. Δεν μπορούσαμε να τον καταλάβουμε.
Ίσως θα 'πρεπε να έρθω.
Θα στείλω ένα αμάξι. Πού είσαι;
Τόνι;
Έρχομαι.
Συγγνώμη, η γραμμή είναι χάλια.
H αλεπού 100 και το αλεπουδάκι 101; Προσπαθείτε να βρείτε την πηγή.
Τι θέλετε;
- Συγγνώμη, θα πρέπει να ξαναπάρετε. - Ρίξτε το ζάρι. (Roll a dice)
Ποιος είναι ο Ρόλαντ; (Roland dies) Το επόμενό του θύμα;
Ρίξτε το ζάρι. (Roll a dice)
Ρίξτε το ζάρι.
- Καταλάβατε τίποτα απ' όσα είπε; - Ναι, καταλάβαμε.
Και θα θέλαμε να ξαναπάρει για να ακούσουμε τι έχει να μας πει.
Τι έχετε να πείτε στον κόσμο για τον τρόπο που χειρίζεστε την υπόθεση;
Όλοι σε αυτό το Σώμα κάνουν ό,τι μπορούν για να πιάσουν αυτόν τον δολοφόνο.
Σας ευχαριστώ πολύ.
Δρ Χιλ, βγήκαν οι εξετάσεις του νοσοκομείου;
Ίσως θα πρέπει να προενεργήσετε.
Να βρείτε μια ιστορία για να ψαρέψετε τον δράστη.
- Εννοείτε να εφεύρουμε κάτι; - Το ξέρω, δεν είναι και πολύ ηθικό.
- Δεν ήξερα ότι σας ενδιέφερε η ηθική. - Κάνετε λάθος.
Θα δίνατε ελπίδα σε πολύ κόσμο.
- Τόνι; - Θέλετε να μάθετε πού θα χτυπήσει στη συνέχεια;
- Δεν χρειάζεται να μιλήσουμε εδώ. - Επιλέγει συγκεκριμένους στόχους.
- Υπάλληλο γραφείου, ραλίστα, καθηγητή. - Τόνι.
Όχι, έχει δικαίωμα να μάθει, Κάρολ. Δεν βλέπεις πού το πάει;
- Τόνι, μήπως να το συζητούσαμε… - Οπότε ποιος θα είναι ο επόμενος στόχος;
Κάποιος απ' τον Τύπο.
Κατά προτίμηση κάποια στρίγκλα που θα 'κανε
τα πάντα για να βγει πρωτοσέλιδη η μούρη της!
Ίσως και να της την κάνει κρέας!
Πάρε το νοσοκομείο απ' το γραφείο μου. Κλείσε ένα νέο ραντεβού.
- Θες να επιστρέψει ο ευγενικός Τόνι; - Θέλω όποιον Τόνι να 'ναι, αλλά ζωντανό.
- Πήρες το νοσοκομείο; - Ξανάκλεισα για την επόμενη εβδομάδα.
- Τόνι, όσο περισσότερο το αναβάλλεις… - Αφήνει τα φύλλα και σε άλλα μέρη.
- Είναι η χεριά που δε βλέπουμε. - Τι εννοείς;
Τις φορές που τα φύλλα του λένε να μην πυροβολήσει.
Ντάμα, βαλές, επτά.
Η θεωρία της συγχρονικότητας του Γιουνγκ λέει ότι
υπάρχει σχέση πέρα από το αίτιο και το αιτιατό.
Μοτίβα που δεν μπορεί να αντιληφθεί ο ενσυνείδητος νους.
Δεν υπάρχει σύμπτωση ή τυχαιότητα.
- Ο Γιουνγκ το είπε και αυτό; - Όχι, ο Στάλιν.
Και ήταν ο μεγαλύτερος δολοφόνος της ιστορίας. Μετά τον καρκίνο.
Αρχηγέ.
- Πράκτορας Τζόρνταν. - Η γνώμη σου.
Απέδειξες αυτό που ήθελες. Δεν είναι ανάγκη να πεθάνουν κι άλλοι αθώοι.
Κανείς δεν είναι αθώος. Ο κόσμος είναι σκληρός και είμαστε όλοι υπεύθυνοι.
- Πώς μπορώ να βοηθήσω; - 70 χιλιάρικα θα έφταναν.
- Αν πληρώσουμε θα σταματήσεις; - Δεν θα σας απογοητεύσω.
- Πού να τα στείλουμε; - Αμαρκάριστα σε μαύρη σακούλα.
Αφήστε τη στον κάδο απέναντι στην Αγορά μέχρι αύριο το απόγευμα.
Και αν μυριστώ μπάτσο, θα παρηγορείτε 20 οικογένειες την επόμενη εβδομάδα.
- Ίσως πάρει χρόνο να βρούμε τα λεφτά. - Σε παρακαλώ. Μη με δουλεύεις.
- 70 χιλάρικα; - Πώλα, μίλα μου.
Έχουμε δύο οχήματα στην περιοχή. Υπολογίζουν 20 δευτερόλεπτα.
Οδός Κρότον, στην γωνία.
70 χιλιάρικα δεν είναι τίποτα, είναι ο πρώτος
εκβιαστής στα χρονικά που κάνει έκπτωση.
- Ίσως να είναι η πρώτη δόση. - Δεν θα τα πάρει. Τον φέρνουν τώρα.
- Τι με φέρατε; - Μιλήσαμε νωρίτερα. Τηλεφωνήσατε στο Τμήμα πριν από 20 λεπτά.
- Μάλλον πήρα λάθος αριθμό. - Και γιατί πήγατε να το σκάσετε;
- Νόμιζα ότι θα με έσπαγαν στο ξύλο. - Και γιατί το νομίζατε;
Επειδή το 'καναν.
- Θέλουμε τα ρούχα σας για ανάλυση. - Ελάτε τώρα.
- Είναι για προσωπική χρήση, εντάξει; - Ποιο πράγμα;
- Για όνομα του Θεού. - Λίγο χόρτο είναι. Σχεδόν νόμιμο πια.
Ήταν κανείς στον θάλαμο πριν από σας;
Ναι, ένας τύπος στα 40, με καπέλο. Έφυγε 30 δευτερόλεπτα πριν εμφανιστείτε.
- Εντάξει, αρκετά. - Δεν θέλατε εμένα, έτσι;
Παρεμπιπτόντως, δεν είναι νόμιμο. Απήγγειλέ του κατηγορίες.
Μη γ…
Κάρολ, έκανες ό,τι μπορούσες. Κάλυψες κάθε πιθανότητα.
Το ξέρω, Τόνι, αλλά γιατί έχουμε τέτοια κωλοτύχη;
- Αρχηγέ. -Τι; - Τσεκάραμε τα μαγαζιά με τράπουλες.
Αυτός ο τύπος αγόρασε 10 τράπουλες πριν από 2 βδομάδες από μαγαζί στο Μπόλοου.
Είμαστε τυχεροί, συνήθως σβήνουν τις κασέτες κάθε 2 εβδομάδες.
Ωραία. Δώστην στον Τύπο. Να την πάρουν όλα τα περίπολα.
- Στην Αγορά; - Ξέρω, τα λύτρα είναι λίγα και η τοποθεσία πολυσύχναστη…
αλλά αν υπάρχει μία πιθανότητα να εμφανιστεί πρέπει να την εξαντλήσουμε.
Γεια.
Ο ΕΛΕΥΘΕΡΟΣ ΣΚΟΠΕΥΤΗΣ ΣΕ ΦΩΤΟΓΡΑΦΙΑ;
Συγγνώμη, κλείνω.
- Δεν ενημέρωσες τους σκουπιδιάρηδες; - Τους ενημέρωσα.
Σκατά!
Αν μάθει ο Τύπος ότι πέταξα 70 χιλιάρικα στη σκουπιδιάρα ενώ αυτός ξαναχτύπησε…
- Θέλει να σε ρεζιλέψει, Κάρολ. - Να που το πέτυχε.
Ενισχύει το σύμπλεγμα του Θεού που έχει. Το συναίσθημα της επιβολής.
Δεν μπορούμε να στήσουμε τίποτα; Να του δώσουμε έναν στόχο;
- Κάτι που να προκαλεί τον εγωισμό του. - «Δεν με ενδιαφέρουν τα άτομα με εξουσία.
Με ενδιαφέρουν άτομα σαν και αυτή.
Καθημερινοί άνθρωποι.
Άνθρωποι που ξεχνούν ότι ο θάνατος τους καραδοκεί.
Πρέπει να γευτούν το θάνατο προτού ζήσουν κι εγώ είμαι ο Θάνατος.
Δεν μπορείτε να με σταματήσετε, να με περιορίσετε. Εγώ έχω τον έλεγχο.»
Αρχηγέ.
Ο διευθυντής ετοιμάζει το βιντεοσκοπημένο υλικό.
Θέλω λεπτομέρειες για κάθε πελάτη που πέρασε
απ' το ταμείο της τις τελευταίες 2 εβδομάδες.
Μπορεί να είναι πάνω από χίλια άτομα!
Αν πλήρωσαν με κάρτα, θα έχουμε στοιχεία.
Και αν πλήρωσαν με μετρητά; Και αν δεν πέρασε καθόλου από δω;
- Κέβιν; - Θα μας πάρει μέρες, είναι χάσιμο χρόνου.
Έχεις να κάνεις τίποτα καλύτερο;
Τελειώσαμε με το δάσος;
- Πώλα, τι έχουμε για το τραπουλόχαρτο; - Το 10 κούπα.
- Μάθε τι νούμερο ήταν το ταμείο της. - Το έκανα, ήταν το 15.
Κανείς δεν ξέρει γιατί ήταν έξω. Δεν είχε τελειώσει η βάρδια της και δεν κάπνιζε.
Άρα αποκλείεται να ήξερε ότι θα έβγαινε έξω εκείνη τη στιγμή.
Τότε ο Κέβιν έχει δίκιο.
Αρχηγέ, το είδατε αυτό; Είναι αλήθεια αυτό που λέει για τον Δρ Χιλ;
Ηλίθια τσούλα.
ΕΙΔΙΚΟΣ ΤΩΝ ΠΡΟΦΙΛ ΕΧΕΙ ΜΟΛΙΣ «ΕΒΔΟΜΑΔΕΣ ΖΩΗΣ»
Μείνετε εκεί που είστε!
Μάγκι Γουέρινγκ, Βόρα και Τζωρτζ Μπαρνέτ δολοφονήθηκαν μέσα σε μία εβδομάδα.
Ντάμα, βαλές, επτά.
Τι παιχνίδι είναι αυτό;
Στικ, τουίστ, φλος; Δεν είναι 21.
Είναι πόκερ; Old Maid;
Τι;
Δεν καταλαβαίνω.
Και ξέρεις ότι δεν θα καταλάβουμε.
Γιατί μπαίνεις στον κόπο να τα αφήσεις;
Δεν χρειάζεσαι εμένα. Χρειάζεσαι έναν καλό στοιχηματζή.
- Θα γυρίσεις στο νοσοκομείο; - Λέω να πετάξω με ανεμόπτερο.
Έχει το ρίσκο ενός όγκου στον εγκέφαλο, αλλά είναι πιο εντυπωσιακό.
Και αυτό είναι το θέμα με τον τζόγο. Είναι εθιστικός, αυτοκαταστροφικός.
Δεν μπορεί να σταματήσει ακόμα και αν το θέλει.
Οι χαρτοπαίκτες νομίζουν ότι έχουν σύστημα, ότι μπορούν να κερδίσουν την μπάνκα.
Όμως η μπάνκα κερδίζει πάντα. Έτσι είναι φτιαγμένο.
Η τύχη του θα τελειώσει.
Ξέρεις, «όλα τα καλά…»
Εύχεσαι ποτέ να είχαμε παραμείνει εραστές;
Εκείνο το σαββατοκύριακο στο Παρίσι. Περάσαμε δύο μέρες στο κρεβάτι.
Μας έφερναν στρείδια.
Πρέπει να το ξανακάνουμε.
Τόνι, δεν ήμασταν ποτέ εραστές.
Εμένα έτσι μου φάνηκε.
Όχι, εννοώ ότι δεν συνέβη ποτέ.
Λυπάμαι.
Μάλλον θυμάσαι…
Δεν μπορώ να σκεφτώ σωστά.
Δεν ξέρω τι είναι αλήθεια και τι…
Τι είναι συμπτωματικό, τι ηθελημένο.
Δεν ξέρω τι είναι δικό μου.
Τι είναι αυτό; Και τι είναι αυτό;
Τόνι, προσπάθησε, εντάξει; Είσαι ακόμα εδώ, είσαι ακόμα εσύ.
Ξέρεις, όταν μιλάω στον εαυτό μου…
δεν είναι κανείς εκεί.
Μου λείπω.
- Πώλα; - Έπιασαν ένα παιδί για βανδαλισμό.
- Νόμιζαν ότι είχε κάψει ένα αμάξι στο κτίριο Κλίβλαντ. - Και τι είπε;
Ότι το αμάξι το είχε παρατήσει ένας τριαντάρης με ορειβατικό ποδήλατο.
Τα παρατάει; Καταστρέφει τα αποδεικτικά στοιχεία για να εγκαταλείψει την πόλη;
Δεν έχω τελειώσει ακόμα.
Νομίζω ότι έχει σχέση με κάποιο απ' τα θύματα.
Δεν θα σας αφήσει να το βρείτε.
Της Μάγκι Γουέρινγκ; Της Εξυπηρέτησης Πελατών μιας εταιρίας;
Του Τζωρτζ Μπαρνέτ. Είναι αμάξι δασκάλων τα Βόλβο, σωστά;
«Αναποδογυρίζω». Αυτό σημαίνει το «Βόλβο».
- Η φωτιά το έκανε αυτό;
- Όχι, η φωτιά δεν θα βούλιαζε έτσι το σασί.
Ο Κάμλες Βόρα ήταν ραλίστας.
- Λες να τράκαρε τον Κάμλες; - Μπορεί ο Κάμλες να τράκαρε εκείνον.
Κύριε Βόρα, συγγνώμη που σας ξαναενοχλώ. Από 'δω ο πράκτορας Τζέφρις.
Ίσως σας φανεί περίεργο, αλλά πρέπει να σας ρωτήσω.
Είχε τρακάρει πρόσφατα ο Κάμλες;
Συνέχεια. Αλλά ποτέ κάτι σοβαρό.
Λίγα βουλιάγματα, ραγισμένη υπερηφάνεια. Δεν τραυμάτισε ποτέ κανέναν.
Κανένα όμως από τα περιστατικά δεν αναφέρθηκε ποτέ. Πώς κι έτσι;
Τα κανόνιζα εγώ τοις μετρητοίς. Δεν πειράζει, έτσι δεν είναι;
Όχι, δεν πειράζει.
Πληρώσατε ποτέ κανέναν τριαντάρη, οδηγό ενός
πράσινου Βόλβο, για ένα τρακαρισμένο φτερό;
Αυτόν; Ναι. Πριν από 2 μήνες.
Ήταν τρελό. Φώναζε ότι του χαλάσαμε τη δουλειά.
Τελικά του έδωσα χίλιες λίρες. Και πάλι δεν ήταν ικανοποιημένος.
Πώς τον έλεγαν; Θυμάστε;
Μπιλ Ντέντον.
Μπείτε!
Αστυνομία! Ψηλά τα χέρια!
Είναι ιδιωτική περιουσία! Δεν έχετε κανένα δικαίωμα!
Κύριε Ντέντον, έχουμε ένταλμα να ψάξουμε το σπίτι σας.
Θέλουμε να 'ρθετε στο τμήμα.
Μπορώ τουλάχιστον να ντυθώ;
- Πρέπει να ηρεμήσουμε το σκύλο. - Αφήστε να το κάνει ο ίδιος.
Ηρέμησε Φήλιξ, είναι απλά η νέα τάξη πραγμάτων.
- Έχετε κλειδί γι' αυτό; - Ναι.
Ναι, έχω άδεια για όλα αυτά.
- Λείπουν κάποια χαρτιά σας. - Συμμάζευα.
- Κατείχατε πρόσφατα ένα Βόλβο 740; - Το πούλησα για παλιοσίδερα.
- Ενημερώσατε την Υπηρεσία Αδειοδότησης; - Έχω καθυστερήσει τα χαρτιά μου.
Αν δεν σας πειράζει.
- Είστε παντρεμένος; - Αν δεν σας πειράζει, θέλω δικηγόρο.
- Χωρισμένος. - Ξέρω πως δουλεύετε. Κρατικοί πράκτορες.
Οι πολίτες έχουμε δικαιώματα μόνο αν υποσχεθούμε ότι δεν θα τα εξασκήσουμε.
Κάποιος θα πρέπει να προσέχει τον Φήλιξ. Δεν θα σας γίνει βάρος.
Απλά θέλει να αγαπά και να αγαπιέται.
Η αγάπη εξημέρωσε τον λύκο. Αν του την πάρετε, θα ξαναγίνει λύκος.
Όπλο!
Αφήστε με να φύγω!
Είναι επιλογή μου, αφήστε με να φύγω!
Βρήκαμε πολλά όπλα και πυρομαχικά στη σοφίτα σας, κύριε Ντέντον.
Πού μάθατε να πυροβολείτε;
- Στο Μπράντφιλντ, όταν ήμουν παιδί. - Ποιος του έμαθε;
- Σας ενθάρρυναν οι γονείς σας; - Όχι ακριβώς. Νόμιζαν ότι είχα παθιαστεί.
Τους έλεγα ότι πήγαινα στο θείο Ντέιβιντ και έκανα σκοποβολή στη λέσχη.
- Και ο θείος Ντέιβιντ σας κάλυπτε; - Ναι. Ήταν το μικρό μας μυστικό.
Προ εβδομάδων είχατε ένα ατύχημα με τον κύριο Κάμλες Βόρα…
με το Βόλβο 740 που δηλώσατε ότι πουλήσατε για παλιοσίδερα.
Δεν το αναφέρατε στην αστυνομία.
- Το διακανονίσαμε μεταξύ μας. - Για χίλιες λίρες μετρητά.
Προχθές κάποιος έβαλε φωτιά σε ένα πράσινο
Βόλβο 740, που ταιριάζει στην περιγραφή σας.
Έχετε να πείτε κάτι γι' αυτό;
Ο πελάτης μου είπε ότι το αμάξι δεν ήταν πια
στην κατοχή του. Να περάσουμε στην ουσία;
Ρώτα για τα άγχη του, Κάρολ, για τη δουλειά του.
Τι δουλειά κάνετε, κύριε Ντέντον;
Είμαι σύμβουλος επιχειρήσεων, ελεύθερος επαγγελματίας.
- Είχατε ποτέ συνεργαστεί με την KCIT; - Έχω κάνει κάποιες δουλειές γι' αυτούς.
Σας πλήρωσαν;
- Υπάρχει μια αντιπαράθεση για το μισθό μου.
- Η επαφή σας εκεί ήταν η Μάγκι Γουέρινγκ;
Πώς πάνε οι δουλειές; Έχετε οικονομικό πρόβλημα;
- Πόσα χρωστάτε στην τράπεζα; - 60-70 χιλιάδες λίρες.
Τα λύτρα ήταν 70.
- Και ψωνίζετε στο σούπερ μάρκετ Μίλγουντ; - Όλοι εκεί δεν ψωνίζουν;
Μαλώσατε με μια ταμία όταν απορρίφθηκε η κάρτα σας.
- Σας ρεζίλεψε μπροστά σε όλο το μαγαζί. - Ω, Θεέ μου.
Πότε σας εγκατέλειψε η γυναίκα σας;
Έφυγε με έναν φίλο του. Τον καλύτερό του φίλο.
- Υπήρχε κάποιος άλλος, σωστά; - Δεν σας αφορά. Κανέναν δεν αφορά.
- Δεν βλέπω τη σχέση της συζυγικής… - Τότε ήταν που διαλύθηκαν όλα, σωστά;
Η δουλειά σας χρεοκόπησε.
Σας τράκαρε ένας πιτσιρικάς, οι πελάτες σας έλεγαν ότι είστε άχρηστος.
Όμως δεν είστε άχρηστος, σωστά; Και έπρεπε να το αποδείξετε.
- Νιώθεις καλύτερα όταν πυροβολείς, σωστά; - Νιώθετε ισχυρός…
…όταν κοιτάς από το σκόπευτρο. Μόνο εσύ και ο στόχος.
Είναι στο έλεός σας. Κανείς δεν μπορεί να σας σταματήσει, να σας πειράξει.
Κανείς δεν μπορεί να σε ενοχλήσει. Ούτε ο θείος Ντέιβ, ούτε κανείς.
Ψωροπερήφανη, αλαζονική, ξερόλα πόρνη.
Κύριε Ντέντον, σας παρακαλώ. Θα ήθελα να μιλήσω στον πελάτη μου.
Τα έχεις όλα σε φακέλους, όλες τις απαντήσεις, όλα υπό έλεγχο.
- Κάποια μέρα θα φας μια σφαίρα. - Κύριε Ντέντον, είπα καθίστε!
- Θα πέσεις στο έδαφος και θα ματώσεις. - Για τελευταία φορά, καθίστε!
Να ελπίζεις να μη μαθευτεί τίποτα, γιατί δεν θα είσαι σίγουρη για τίποτα πια.
Εκτός του ότι θα πεθάνεις σύντομα.
Καθίστε κύριε Ντέντον.
Ίσως ο πελάτης σας να θέλει να κάνει μια δήλωση.
Ετοίμασέ την εσύ, έχεις όλες τις απαντήσεις.
Αρκετά!
- Γιατί προσπάθησε να αυτοκτονήσει; - Γιατί προσπαθήσατε να αυτοπυροβοληθείτε;
Εγώ ορίζω τη μοίρα μου.
Θα γίνει δίκη με ενόρκους. Πιθανώς να φυλακιστείτε για 20-30 χρόνια.
Δεν με ενδιαφέρουν οι πιθανότητες. Προτιμώ τη βεβαιότητα.
Δεν ήταν και πολύ τυχερός. Η δουλειά του, ο γάμος του και τώρα αυτό.
- Και νόμιζα ότι εγώ είχα προβλήματα. - Τα 'θελε και τα 'παθε.
Όπως εγώ. Δεν τον ενδιαφέρουν οι πιθανότητες, προτιμά τη βεβαιότητα.
Σχεδόν ομολόγησε. Είχε τα μέσα, τα κίνητρα, ήξερε όλα τα θύματα.
- Συσχετίζονται όπως είχες πει. - Επειδή έτσι ήθελα να πιστεύω.
- Και πώς εξηγείς… - Σύμπτωση.
Ξέρω ότι είναι δύσκολο να το συλλάβεις, όλη
αυτή η δυστυχία και ο πόνος να είναι τυχαία.
- Κι όμως είναι. - Όχι.
Κάνεις λάθος, είναι ο Ντέντον. Δεν σκέφτεσαι σωστά.
Μπορεί και όχι, πού να ξέρω.
Δρ Χιλ, μπορείτε να επιβεβαιώσετε ότι έγινε σύλληψη;
- Σας ενδιαφέρουν λοιπόν οι καλές ειδήσεις; - Έπιασαν τον σωστό;
Γύρνα το φύλλο, όλα είναι τύχη. Ρίξε το ζάρι.
21.
Η θεωρία της συγχρονικότητας του Γιουνγκ λέει ότι
υπάρχει σχέση πέρα από το αίτιο και το αιτιατό.
Μοτίβα που δεν μπορεί να αντιληφθεί ο ενσυνείδητος νους.
Πάτερ ημών, ο εν τοις ουρανοίς.
Αγιασθήτω το όνομά Σου.
Ελθέτω η Βασιλεία Σου.
Γεννηθείτω το θέλημά Σου ως εν ουρανών και επί της γης.
Τον άρτον ημών τον επιούσιον δος ημίν σήμερον…
Και άφες ημίν τα οφειλήματα ημών, ως και ημείς αφίεμεν τας ωφιλέταις ημών…
και μη εισενέγκης ημάς εις πειρασμόν…
αλλά ρύσαι ημάς από του πονηρού.
Βλέπω ότι έχουμε καινούργια πρόσωπα ανάμεσά μας απόψε.
Είστε όλοι ευπρόσδεκτοι.
Ίσως απλά να αναζητήσατε καταφύγιο απ' τη βροχή…
ή ίσως, όπως κι εγώ, να ήρθατε εδώ για να αναζητήσετε απαντήσεις.
Αίτια του γιατί αυτό το απαίσιο βάσανο ταλαιπωρεί την πόλη μας.
Φοβόμαστε για τις οικογένειές μας, τους φίλους μας, τους εαυτούς μας.
Εξαιτίας ενός άρρωστου, απελπισμένου άντρα με ένα όπλο.
Αυτές οι απαντήσεις δεν βρίσκονται εύκολα.
Μου έχουν πει, πως αν υποφέρω να ευχαριστώ το Θεό.
Σημαίνει ότι είμαι ζωνταντός.
Και τελικά η μόνη μας απάντηση είναι…
η πίστη στο Θεό και το σκοπό του.
Έναν σκοπό που δεν μπορούμε να αντιληφθούμε.
Ας προσευχηθούμε για αυτούς που έφυγαν.
Για τους νεαρούς…
Μάγκι Γουέρινγκ, Κάμλες Βόρα, Τζωρτζ Μπαρνέτ…
και τη δική μας Σάλι Γουάσφορντ.
Ας προσευχηθούμε για εκείνους, για εμάς και για τους συνανθρώπους μας.
Σ' ευχαριστώ, Πάτερ.
Λαμ, Τζακ Λαμ. Παρακαλώ, Δρ Χιλ.
Έχω έρθει σε κάποιες διαλέξεις σας. Δεν περίμενα να σας δω σε μια δική μου.
- Όχι, ούτε εγώ. - Σας έδωσα τροφή για σκέψη;
Δεν έχω και πολλή όρεξη αυτή τη στιγμή.
Γιατί δεν μένετε για λίγο;
- Δεν πιστεύω στον Θεό. - Λεπτομέρειες.
Μια κουβεντούλα με ένα φλιτζάνι φτηνού καφέ.
Καμία υποχρέωση. Δεν θα περάσει κανένας πλασιέ απ' το σπίτι σας.
- Θα μ' άρεσε αυτό. - Απλά δώστε μου ένα λεπτό.
Ίδιο όπλο, ίδιες σφαίρες, ίδιος δράστης.
Το εκκλησίασμα; Ονόματα και διευθύνσεις;
Τι;
Δεν είναι κλαμπ. Δεν έχουν λίστα μελών.
Εκκλησίασμα είναι. Έχουν τακτικούς, γνωρίζει ο ένας τον άλλον.
Ναι, το ξέρω. Το έμαθα πριν από 15 λεπτά.
Στα σκαλιά της εκκλησίας του. Απίστευτο!
Θα σε ξαναπάρω, Άντι.
- Είμαι η πράκτορας Κάρολ Τζόρνταν. - Τζων Φόρνταμ, ο επίσκοπος του Τζακ.
Ήρθα μόλις το έμαθα. Είναι ειλικρινά απαίσιο.
Έχετε καμιά ιδέα για ποιο λόγο συνέβη;
Είναι ο ίδιος άντρας, ο σκοπευτής, σωστά; Νόμιζα ότι είχατε συλλάβει κάποιον.
Ξέρετε αν ο Πατέρας Λαμ είχε δεχθεί απειλές
από κάποιον πιστό ή άτομα που συναντούσε;
Όχι. Τίποτα τέτοιο.
Ο Τζακ ήταν πολύ αγαπητός ιερέας. Ήταν εδώ επί χρόνια.
Και δεν το λέω έτσι απλά. Ήταν ό,τι κοντινότερο έχω δει σε Άγιο.
Δεν είχε κατηγορηθεί για τίποτα;
Οι ιερείς έρχονται σε επαφή με προβληματικές οικογένειες και άτομα.
Είχε ποτέ κατηγορηθεί για παρενόχληση πιστών ή των παιδιών τους;
Παναγία μου, τι είναι αυτά;
Είστε σε τόση απόγνωση να βρείτε στοιχεία που λασπολογείτε το θύμα;
Ήταν ένας άκακος, γέρος άνθρωπος. Ήταν ευγενικός, δημοφιλής.
- Δεν είχε κατηγορηθεί για τίποτα. - Άρα ήταν στ' αλήθεια ένα αθώο θύμα;
- Φυσικά. - Τότε γιατί τον σκότωσαν;
- Ένας Θεός ξέρει. - Άρα ρωτάω τον κατάλληλο άνθρωπο.
Αν χρειαστείτε κάτι άλλο, δεσποινίς Τζόρνταν…
ενημερώστε με. Έχω πράγματα να κανονίσω.
Γεια. Θα ήθελα να μιλήσω στον Πατέρα Άντριου.
Ναι. Δεν ξέρω αν το μάθατε…
Ο Δρ Χιλ είναι εκεί!
Τόνι;
Δικό του είναι. Ήμουν εκεί όταν πέθανε.
- Γιατί; Τι ήθελες εδώ; - Επιλέγει τα θύματα στην τύχη, Κάρολ.
Κόβει την τράπουλα. Ένας Θεός που παίζει ζάρια με το Σύμπαν.
Δεν υπάρχει νόημα, κίνητρο ή μοτίβο.
Δεν υπάρχει γιατί και ποιος.
Δεν υπάρχει ελπίδα.
Θα πάρω μια άδεια μακράς διαρκείας για να σε φροντίζω.
Μιας και δεν μπορείς να φροντίζεις τον εαυτό σου.
Δεν θα είναι μακράς διαρκείας αυτή η θέση. Και τι θα γίνει με την υπόθεση;
Υπάρχουν μπόλικοι πράκτορες.
Δεν μπορούν να κάνουν περισσότερα απ' όσα έκανες εσύ, Κάρολ.
Ήμουν τόσο σίγουρη ότι υπήρχε μια σχέση. Με τον Ντέντον όλα έβγαζαν νόημα.
Αυτή είναι η ανθρώπινη φύση. Να βρίσκει μοτίβα.
Πρόσωπα στα σύννεφα, θεοί στα αστέρια, το μέλλον σε φύλλα τσαγιού.
Είμαστε τόσο απελπισμένοι να βρούμε κάποιο νόημα, που το εφευρίσκουμε.
- Δεν υπάρχει κανένα. - Δεν είναι αλήθεια.
Αυτοί και αυτά που νοιαζόμαστε, η μάχη για αυτά μας δίνει νόημα.
Πρέπει να συνεχίσουμε. Δε έχουμε άλλη επιλογή.
Δεν θα πάρεις άδεια.
Σε μια ώρα θα είσαι πίσω στη δουλειά σηκώνοντας το σταυρό του μαρτυρίου.
Τόνι, καταλαβαίνω ότι σου είναι πολύ δύσκολο, αλλά σε παρακαλώ.
Βοήθησέ με.
Δεν παίρνει συνειδητές αποφάσεις, Κάρολ.
Τα αφήνει όλα στα τραπουλόχαρτα. Αυτά του λένε τι να κάνει.
Το ξέρω, είναι μάταιο.
Ξέρω ότι χτυπά στην τύχη. Ότι θα μπορούσε να χτυπήσει οπουδήποτε.
Όχι οπουδήποτε.
Δεν έχει απεριόριστες επιλογές.
Κεβ. Κέβιν!
Τι κάναμε με τα ονόματα;
Του εκκλησιάσματος;
- Προσπαθώ να βρω κάποιον απ' την ενορία. - Και;
Και θα ξαναπροσπαθήσω.
Έπινες;
Όχι.
Κέβιν.
Τι νομίζεις ότι κάνεις;
Διεξάγουμε μια έρευνα για ανθρωποκτονίες κι εσύ γίνεσαι ντίρλα.
Συγγνώμη, δεν θα το ανεχτώ αυτό.
Δεν θα το βάλουμε κάτω. Δεν μπορούμε.
Οι πολίτες ελπίζουν μόνο σ' εμάς.
Ξέρω ότι είναι δύσκολο και ότι μοιάζει να μην
τελειώνει ποτέ, αλλά πρέπει να προσπαθήσουμε.
Τράβα σπίτι.
Ο Ντέντον είναι ακόμα υπό κράτηση.
Μπορούμε να του απαγγείλουμε κατηγορίες για οπλοκατοχή.
Βγάλτον με αναστολή.
1, 2, 3, 4…
…5,6 βαθμίδες.
Όλοι μας συνδεόμαστε.
Κανένας δεν μπορεί μόνος του.
Όμως ο καθένας μας, είναι μέρος του…
μέρος του…
Μέρος τίνος;
Της πίστης, της ελπίδας ότι κάτι μας κρατά ενωμένους;
Της ακολουθίας Fibonacci; Της Χρυσής Τομής; Του κόσμου που ελέγχεται από αριθμούς;
Από αδιάβλητους, αέναους νόμους που δεν κατανοεί κανείς.
Αν μπορούσαμε θα προβλέπαμε το μέλλον.
Όμως δεν μπορούμε.
Αν μπορούσαμε, αυτοί οι άνθρωποι θα ήταν ακόμα ζωντανοί.
Είναι όλα μάταια!
Θέλεις δόξα.
Πώς θα αποκτήσεις τη δόξα;
Θα μπορούσες να πας σε άλλη πόλη, να αρχίσεις απ' την αρχή.
Ή μπορείς να πας κάπου που έχεις ξαναπάει.
Αυτή είναι η δόξα σου.
Πράκτορας Τζόρνταν.
Ευχαριστώ για το γράμμα σας στις 24 του μήνα.
Προσλάβαμε επιπλέον προσωπικό όπως μας ζητήσατε.
Δεν υπάρχει επιστροφή μετά απ' αυτό.
Δεν είχες άλλη επιλογή, αυτό επέλεξαν τα χαρτιά.
Αλλιώς δεν θα είχε κανένα νόημα, σωστά;
Υπάρχει κάτι το αγνό στην τύχη, κάνει τη ζωή σου σχεδόν υποφερτή.
Καταλαβαίνω τι σε συνεπαίρνει.
Όλος αυτός ο κόσμος που πάει για δουλειά,
σκέφτεται τα χρέη, την προαγωγή, όλα αυτά.
Όλα αυτά, εκτός από εσένα που τους περιμένεις.
Πόσο χρόνο έχεις; Πόσους μπορείς να πάρεις;
Δεν θα έρθει κανείς άλλος. Εμείς οι δυο είμαστε.
Αυτό όμως δεν σημαίνει τίποτα, έτσι; Δεν υπάρχει κανένα ρίσκο.
Πού είναι το ρίσκο;
Δεν έχεις κανένα ρεβόλβερ εκεί μέσα;
Έλα τώρα.
Ας παίξουμε.
Άντε. Άντε ντε!
Τι τρέχει; Έχει σημασία ποιος θα τραβήξει τη σκανδάλη;
Όλοι αυτοί οι όμηροι της τύχης.
Άντρες και γυναίκες που πάνε τα παιδιά τους στο σχολείο.
Ξέρουν ότι καραδοκείς. Αλλά συνεχίζουν τη ζωή τους.
Κάθε ένας απ' αυτούς…
έχει περισσότερο θάρρος από σένα.
Καθαρή βολή στο κεφάλι.
- Αστυνομία! - Αστυνομία, πέσε κάτω!
Τόνι;
Με ακούτε; Δρ Χιλ με ακούτε;
Καλώς μας επιστρέψατε.
Αιμορραγούσατε στην περιοχή του όγκου. Κάναμε μια επείγουσα επέμβαση.
- Και πώς τα πήγατε; - Πώς νιώθετε;
Ζαλισμένος. Πονάω. Σοκαρισμένος, σμπαράλια, συγκινημένος…
- 10 λέξεις που αρχίζουν από σίγμα. - Πολύ ωραία. Πολύ ευοίωνο.
Γιατρέ.
Δεν θα 'πρεπε να είσαι στη δουλειά;
Είμαι αυτή που έπιασε τον σκοπευτή, μπορώ να πάρω μια μέρα ρεπό.
Ο ελεύθερος σκοπευτής του Μπράντφιλντ.
35 χρονών, σχεδιαστής. Απολύθηκε πριν από έναν μήνα.
Η γυναίκα του πέθανε πέρσι από καρκίνο. Ο Τύπος θέλει να μάθει πώς τον πιάσαμε.
- Πες τους, με καλή αστυνομική δουλειά. - Δεν είναι η αλήθεια.
Είναι πολύ τρομακτική.
Τους αντέχω, ξέρεις. Όλους αυτούς τους θανάτους.
Ένα μέρος του εαυτού μου τους βλέπει σαν τη δουλειά μου.
Αν έχανα εσένα όμως δεν θα το άντεχα.
Ούτε κι εγώ τρελαίνομαι με την ιδέα.
Η βιοψία έδειξε όγκο τρίτου βαθμού, πρώτης κατηγορίας.
Τυπικό μηνιγγίωμα, καλοήθες.
- Θα θέλατε ένα σουβενίρ; - Όχι, δεν θα 'θελα. Όχι, όχι, όχι.
- Κρατήστε το εσείς. - Ωραίο δείγμα. Πολύ καθαρή δουλειά.
- Καθαρή δουλειά; - Συγγνώμη για το κρανίο. Βιαζόμασταν.
- Θα χρειαστεί περαιτέρω θεραπεία; - Μόνο ραδιοθεραπεία και παρακολούθηση.
Όμως είναι καθαρά προληπτικό, με λίγη τύχη, είμαι πολύ αισιόδοξος.
Σας ευχαριστώ.
Θα το βάλω στη συλλογή μου, εντάξει;
Πάρτε το χρόνο σας. Έχετε μπόλικο.
Ψάχνεις πρόσωπα στα σύννεφα;
Όχι, σκεφτόμουν…
τα ανεμόπτερα.
Δεν θα 'πρεπε να περιμένεις μέχρι να κλείσουν τα ράμματά σου;
Όχι, βαρέθηκα να αναβάλλω πράγματα. Έλα μαζί μου.
- Όχι, έχω δουλειά. - Ψάχνεις δικαιολογίες. - Ναι.
Η ζωή είναι επικίνδυνη. Έλα μαζί μου.
Υποσημειώσεις:
1) Το σύνδρομο Asperger που υποτίθεται ότι έχει
ο Δρ Χιλ, είναι μια ήπια παραλλαγή αυτισμού…
που επηρεάζει την ικανότητα επικοινωνίας και τις κοινωνικές σχέσεις του ατόμου.
Μεταξύ άλλων, χαρακτηρίζεται από δυσκολία στη δημιουργία κοινωνικών σχέσεων…
περιορισμένο ρεπερτόριο ενδιαφερόντων, και μονότονο και σχολαστικό τρόπο ομιλίας.
2) Η Ντάμα Κούπα, είναι η Βασίλισσα των Τραπουλόχαρτων
στην «Αλίκη στη Χώρα των Θαυμάτων»…
που ζητούσε διαρκώς να «πέσουν κεφάλια». Στο
11ο κεφάλαιο, ο Βαλές Κούπα κατηγορείται…
ότι είχε κλέψει τις τάρτες της Βασίλισσας, στιχάκι στο οποίο αναφέρεται ο Δρ Χιλ.
3) Ο Άσος μπαστούνι, αν και ισχυρότατο φύλλο,
έχει ονομαστεί και «φύλλο του θανάτου»…
μιας και ο μύθος τον θέλει να φέρνει κακοτυχία στον κάτοχό του.
Η έκφραση «μαύρος σαν τον άσο μπαστούνι» είναι το αγγλικό «μαύρος σαν την πίσσα»…
ενώ όλοι γνωρίζουμε και τη δική μας έκφραση «τα βρήκα μπαστούνια».
4) Ο στίχος «Εξαιτίας ενός καρφιού, χάθηκε το
Βασίλειο» πηγάζει από ένα παιδικό ποιηματάκι…
με θέμα τις αλληλένδετες συνέπειες των πράξεων κάθε ατόμου.
«Εξαιτίας ενός καρφιού χάθηκε το πέταλο, εξαιτίας ενός πετάλου χάθηκε το άλογο…
εξαιτίας ενός αλόγου χάθηκε ο αναβάτης» κ.ο.κ.
μέχρι που τελικά χάνεται το Βασίλειο.
5) Volvo σημαίνει στην πραγματικότητα «κυλώ»
στα λατινικά, από το απαρέμφατο «volvere».
6) Η ακολουθία στην οποία ο κάθε αριθμός είναι
ίσος με το άθροισμα των δύο προηγούμενων…
(1, 1, 2, 3, 5, 8, 13…) ονομάζεται ακολουθία
Fibonacci (Ιταλός μαθηματικός του Μεσαίωνα)…
και ο λόγος δύο διαδοχικών αριθμών της ακολουθίας
είναι η Χρυσή Τομή, ή Αριθμός φ=1.618033989.
Οι αριθμοί αυτοί εμφανίζονται παντού στη φύση, από τη διάταξη των φύλλων στα φυτά…
μέχρι το μοτίβο των πετάλων στα λουλούδια και τα στρώματα του φλοιού ενός ανανά.
Π.χ. ο άνθρωπος έχει 2 χέρια, 5 δάκτυλα στο
καθένα, τα οποία έχουν 3 τμήματα και 2 αρθρώσεις.
Όλοι αυτοί οι αριθμοί ανήκουν στην ακολουθία
Fibonacci, στην οποία αναφέρεται ο Δρ Χιλ.
7) Ο Τόνι Χιλ λέει «Άλικη γυναίκα, η βασίλισσα είναι πόρνη.»
«Scarlet woman» είναι μία ακόμα αγγλική έκφραση για την πόρνη.
Υποτιτλισμός, προσαρμογή mordred (NVL)